Sep 01,2018
డాలర్‌ 71 రూపాయి
ముంబయి : అంతర్జాతీయ ద్రవ్య మార్కెట్‌లో రూపాయి విలువ పతనం కొనసాగుతోంది. వాణిజ్య లోటు భయాలు, డాలర్‌కు డిమాండ్‌ పెరగడం, హెచ్చు చమురు ధరలు దేశీయ కరెన్సీ విలువను చరిత్రలో ఇది వరకు ఎప్పుడూ లేని విధంగా అమెరికా కరెన్సీతో పోల్చితే 70కి దిగజార్చాయి. శుక్రవారం డాలర్‌తో రూపాయి విలువ 25 పైసలు పతనమై 70.99కు పడిపోయింది. ఇంతక్రితం సెషన్‌లో 70.74 వద్ద ముగిసింది. వారాంతం ఇంట్రా ట్రేడింగ్‌లో రూపీ విలువ 26 పైసలు పతనమై 70ని తాకింది. నెల ముగింపు కావడంతో దిగుమతిదారులు భారీగా డాలర్ల కొనుగోళ్లకు మొగ్గు చూపడం కూడా రూపాయి విలువపై కొంత ఒత్తిడిని పెంచింది.
రూపాయి విలువ పత నం అవ్వడ ం పై భయ పడొద్దని ఎస్‌బిఐ మేనేజింగ్‌ డైరెక్టర్‌ పికె గుప్త పేర్కొన్నారు. ప్రస్తుతం పతనమైనప్పటికీ రూపాయి ఇంకా విలువ ఎక్కువగానే ఉందన్నారు. ఈ ఏడాది ఆరంభంతో పోలిస్తే రూపాయి విలువ ఇప్పటికి పది శాతం పడిపోయిందని, అయితే రూపాయి విలువ బాగానే ఉందన్నారు. కొన్ని దేశాల కరెన్సీతో పోలిస్తే రూపాయి పరిస్థితి మెరుగేనని పేర్కొన్నారు. టర్కిష్‌, అర్జెంటీనియన్‌, ఇండోనేషియన్‌ కరెన్సీలతో పోలిస్తే రూపాయి విలువ బాగానే ఉందన్నారు.
మీ స్నేహితులకు రికమెండ్ చెయ్యండి